2012 M. BENDROJO BIUDŽETO TAISOMOJO BIUDŽETO NR. 6 PROJEKTAS BENDROJI ĮPLAUKŲ SUVESTINĖ IŠLAIDŲ SUVESTINĖ PAGAL SKIRSNIUS III skirsnis – Komisija /* COM/2012/0632 final */





2012 M. BENDROJO BIUDŽETO TAISOMOJO BIUDŽETO NR. 6 PROJEKTAS BENDROJI ĮPLAUKŲ SUVESTINĖ IŠLAIDŲ SUVESTINĖ PAGAL SKIRSNIUS III skirsnis – Komisija Atsižvelgdama į: – Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, – 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, – 2011 m. gruodžio 1 d. patvirtintą 2012 finansinių metų Europos Sąjungos bendrąjį biudžetą[2], – 2012 m. balandžio 20 d. patvirtintą Taisomąjį biudžetą Nr. 1/2012[3], – 2012 m. birželio 12 d. patvirtintą Taisomąjį biudžetą Nr. 2/2012[4], – 2012 m. liepos 5 d. patvirtintą Taisomąjį biudžetą Nr. 3/2012[5], – 2012 m. birželio 20 d. patvirtintą Taisomojo biudžeto Nr. 4/2012 projektą[6], – 2012 m. rugsėjo 19 d. patvirtintą Taisomojo biudžeto Nr. 5/2012 projektą[7], Europos Komisija biudžeto valdymo institucijai pateikia 2012 m. biudžeto Taisomojo biudžeto Nr. 6 projektą. ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-lt.htm). Informacijai skirtas šios suvestinės pakeitimų tekstas anglų kalba pateikiamas biudžeto priede. TURINYS 1. Įvadas.. 4 2. Įplaukos.. 4 2.1. Nuosavų išteklių patikslinimas. 4 2.2. Kitos įplaukos. 5 3. Mokėjimų asignavimų didinimas.. 5 3.1. 1a išlaidų kategorija. Konkurencingumas augimui ir užimtumui skatinti 6 3.2. 1b išlaidų kategorija. Sanglauda augimui ir užimtumui skatinti 10 3.3. 2 išlaidų kategorija. Gamtos išteklių išsaugojimas ir valdymas. 12 3.4. 3a išlaidų kategorija. Laisvė, saugumas ir teisingumas. 13 3.5. 4 išlaidų kategorija. ES kaip pasaulinio masto veikėja.. 14 4. Įsipareigojimų ir mokėjimų asignavimų mažinimas.. 15 5. Suvestinė lentelė pagal finansinės programos išlaidų kategorijas.. 18 1. Įvadas Į 2012 m. Taisomojo biudžeto Nr. 6 projektą (toliau – TBP) įtraukti šie elementai: – įprastas prognozuojamų įplaukų atnaujinimas, naujai patikslinus nuosavų išteklių ir kitų įplaukų prognozes; – beveik 9 mlrd. EUR mokėjimų asignavimų pagal daugiametės finansinės programos 1a, 1b, 2, 3a ir 4 išlaidų kategorijas padidinimas siekiant metų pabaigoje patenkinti likusius poreikius, kad būtų laikomasi įsipareigojimų, išvengta finansinių baudų ir gavėjai gautų pagal patvirtintą ES politiką numatytas lėšas, kurių įsipareigojimai patvirtinti ankstesniuose metiniuose biudžetuose. Komisija nustatė tam tikras galimybes perskirstyti iš viso 47,4 mln. EUR; – 133,4 mln. EUR įsipareigojimų asignavimų lygmens biudžete sumažinimas, siekiant atsižvelgti į naujausią vykdymo pažangą ir patikslintus faktinių poreikių iki metų pabaigos vertinimus. Dėl nuosavų išteklių skirtumų ir 3 525 mln. EUR didesnių įplaukų iš baudų ir palūkanų bendrų grynųjų įplaukų gauta 3 080,8 mln. EUR daugiau, todėl TBP Nr. 6 poveikis valstybių narių bendrosiomis nacionalinėmis pajamomis (BNP) pagrįstoms įmokoms bus atitinkamai mažesnis. Bendra prašomų mokėjimų asignavimų suma yra 138 752,8 mln. EUR, t. y. 1,08 % Europos Sąjungos BNP. Iki numatytos viršutinės 2012 m. mokėjimų pagal daugiametę finansinę programą (DFP) ribos dar lieka 3 451,4 mln. EUR. 2. Įplaukos 2.1. Nuosavų išteklių patikslinimas Pagal 2000 m. gegužės 22 d. Tarybos reglamento (EB, Euratomas) Nr. 1150/2000[8] 16 straipsnį Komisija patikslino nuosavų išteklių prognozes. Šis patikslinimas visų pirma susijęs su PVM (pridėtinės vertės mokesčio) ir BNP (bendrųjų nacionalinių pajamų) likučiais ir tradiciniais nuosavais ištekliais (TNI). Remdamasi turimais duomenimis, Komisija siūlo į ankstesnių metų PVM ir BNP nuosavų išteklių likučius įtraukti 497,3 mln. EUR sumą. Šis padidėjimas susijęs su biudžeto įplaukų dalies 31[9] ir 32[10] skyriais. Šiame etape valstybių narių likučių skaičiavimai tebėra preliminarūs, nes vyksta PVM ir BNP duomenų tikrinimas. Dėl to Komisija gali patikslinti sumas šio TBP procedūros metu. Komisija taip pat siūlo įplaukų 12 skyriuje[11] 950 mln. EUR sumažinti TNI, kad būtų atsižvelgta į iki šiol į biudžetą surinktus muitų mokesčius. Jei gavus naujus paskutinio metų ketvirčio duomenis ši suma gerokai pasikeis, Komisija patikslins sumas biudžeto procedūros metu. 2.2. Kitos įplaukos Atsižvelgiant į sumas, kurios jau yra gautos arba greičiausiai bus gautos, siūloma pradines prognozes padidinti grynąja 3 533,5 mln. EUR suma. Lentelėje pateikiama informacija pagal atskiras eilutes. Įplaukų eilutės || 2012 m. biudžetas || TBP Nr. 6/2011 || Nauja suma 5 2 0 0 — Įplaukos iš investicijų ar įplaukos už suteiktas paskolas, banko ir kitos palūkanos || 6 500 000 || 3 500 000 || 10 000 000 5 2 1 0 — Komisijai pervestos įplaukos iš investicijų ar įplaukos už suteiktas paskolas, banko ir kitos palūkanos už lėšas subsidijuojamų organizacijų sąskaitose || 10 000 000 || 5 000 000 || 15 000 000 Tarpinė suma ¾ Įplaukos iš investicijų ar įplaukos už suteiktas paskolas, banko ir kitos palūkanos || 16 500 000 || 8 500 000 || 25 000 000 7 0 0 0 — Palūkanos už pavėluotus mokėjimus į valstybių narių ižduose atidarytas sąskaitas || 5 000 000 || 155 000 000 || 160 000 000 7 0 1 — Palūkanos už pavėluotus mokėjimus ir kitos baudų palūkanos || 15 000 000 || 265 000 000 || 280 000 000 7 1 0 — Baudos, periodinės baudos ir kitos sankcijos || 100 000 000 || 3 075 000 000 || 3 175 000 000 7 1 2 — Periodinės baudos ir vienkartinės sumos, kurias sumokėti įpareigotos valstybės narės, neįvykdžiusios Europos Sąjungos Teisingumo Teismo sprendimo, kuriuo pripažinta, kad valstybė narė neįvykdė įsipareigojimų pagal Sutartį || p. m. || 30 000 000 || 30 000 000 Tarpinė suma ¾ Palūkanos už pavėluotus mokėjimus ir baudos || 120 000 000 || 3 525 000 000 || 3 645 000 000 Iš viso || 136 500 000 || 3 533 500 000 || 3 670 000 000 3. Mokėjimų asignavimų didinimas Rugsėjo mėn. visos Komisijos tarnybos buvo paprašytos atnaujinti savo poreikių iki 2012 m. pabaigos prognozes ir pateikti mokėjimų asignavimų tikslinimo prašymus. Patikslinti duomenys įtraukti į vadinamąjį bendrąjį perkėlimą (DEC 30/2012), siekiant patikslinti patvirtintus biudžeto eilučių mokėjimų asignavimus pagal naujausius poreikių vertinimus. Rengdama bendrąjį 2012 m. perkėlimą Komisija stengėsi padidinti kai kurių biudžeto eilučių mokėjimų asignavimų poreikius, panaudodama kitų eilučių asignavimus, kurie būtų likę nepanaudoti – taip siekta visiško įvykdymo. Į pasiūlymą įtraukta 419,7 mln. EUR suma, kuri atitinka 0,3 % visų 2012 m. biudžete patvirtintų mokėjimų asignavimų. Iš viso perkėlimai susiję su 110 biudžeto eilučių (65 eilutės susijusios su padidinimu, 45 eilutės – su sumažinimu). 2011 m. bendrojo perkėlimo vertė buvo 719,2 mln. EUR, o 2010 m. – 1 792 mln. EUR. Šių metų suma yra palyginti nedidelė dėl to, kad 2012 m. biudžeto mokėjimams skirtų lėšų suma buvo labai ribota, todėl perskirstyti buvo galima tik 419,7 mln. EUR lėšų, o panaudojant šią sumą buvo galima patenkinti tik dalį prašymų padidinti asignavimus. Kaip prognozuota ir pranešta per metus, tie prašymai per dideli, kad juos būtų galima patenkinti perskirstant turimus 2012 m. biudžeto asignavimus. Todėl rengiamas taisomasis biudžetas. Prašymas taip pat turėtų būti vertinamas atsižvelgiant į priimtą 2012 m. biudžetą, kuriame mokėjimų asignavimų lygmuo yra 3,6 mlrd. EUR mažesnis, palyginti su Komisijos biudžeto projekto pasiūlyme nurodytu lygmeniu, dėl to nuo metų pradžios mokėjimus atlikti bus labai sudėtinga. Dėl to Komisija turi remtis bendru pareiškimu, dėl kurio susitarta per taikinimo procedūrą dėl 2012 m. biudžeto ir kuris įtrauktas į 2011 m. lapkričio 19 d. bendras išvadas. Pareiškime Taryba ir Europos Parlamentas paprašė Komisijos „paprašyti papildomų mokėjimų asignavimų taisomajame biudžete, jeigu į 2012 m. biudžetą įrašytų asignavimų nepakanka išlaidoms padengti“. Savo ruožtu Taryba ir Europos Parlamentas įsipareigojo „kuo skubiau priimti poziciją dėl bet kurio taisomojo biudžeto projekto, kad būtų išvengta mokėjimų asignavimų trūkumo“. 3.1. 1a išlaidų kategorija. Konkurencingumas augimui ir užimtumui skatinti Iš viso 1a išlaidų kategorijai prašoma skirti papildomą 625,3 mln. EUR sumą, šias lėšas paskirstant vienuolikai biudžeto eilučių: Biudžeto eilutė || Išlaidų kategorija || Mokėjimai (EUR) 02 04 01 01 || Kosmoso moksliniai tyrimai || 43 000 000 02 04 01 02 || Saugumo moksliniai tyrimai || 35 000 000 02 05 01 || Europos palydovinės navigacijos programos (EGNOS ir „Galileo“) || 4 850 000 04 05 01 || Europos prisitaikymo prie globalizacijos fondas (EGF) || 17 657 535 08 02 01 || Bendradarbiavimas – Sveikatos priežiūra || 79 790 000 08 04 01 || Bendradarbiavimas – Nanomokslai, nanotechnologijos, medžiagos ir naujos gamybos technologijos || 63 906 000 08 06 01 || Bendradarbiavimas – Aplinka (įskaitant klimato kaitą) || 39 113 000 08 10 01 || Idėjos || 30 000 000 09 04 01 01 || Bendradarbiavimo mokslinių tyrimų informacinių ir ryšių technologijų srityje rėmimas (IRT – Bendradarbiavimas) || 30 000 000 15 02 22 || Mokymosi visą gyvenimą programa || 180 000 000 15 07 77 || „Žmonės“ || 102 000 000 Iš viso || 625 316 535 02 04 01 01 — Kosmoso moksliniai tyrimai (+43 mln. EUR) Mokėjimų asignavimų pagal šią biudžeto išlaidų kategoriją vykdymo lygis 2012 m. spalio mėn. viduryje buvo 94,6 %. Padidinimas reikalingas šiems neįvykdytiems įsipareigojimams padengti: – gavėjų prašomiems tarpiniams ir galutiniams mokėjimams pagal dotacijų susitarimus, kurie buvo pasirašyti po 2007, 2008, 2009 ir 2010 m. surengtų kvietimų teikti paraiškas. Tai yra sutartiniai ir teisiniai įsipareigojimai (neįvykdytų įsipareigojimų dalis); – išankstinio finansavimo mokėjimams dėl neįvykdytų įsipareigojimų pagal jau pasirašytus (7 projektų) dotacijų susitarimus pagal kvietimą teikti paraiškas FP7-SPACE-2011-1. Visų dotacijų susitarimų pagal šį kvietimą teikti paraiškas pasirašymo terminas – iki 2012 m. pabaigos; – išankstinio finansavimo mokėjimams pagal naujus dotacijų susitarimus, kurie bus pasirašyti pagal kvietimą teikti paraiškas FP7-SPACE-2012-1. Dotacijos (42 projektams) turėtų būti skirtos iki 2012 m. pabaigos. 02 04 01 02 — Saugumo moksliniai tyrimai (+35 mln. EUR) Mokėjimų asignavimų pagal šią biudžeto išlaidų kategoriją vykdymo lygis 2012 m. spalio mėn. viduryje buvo 100 %. Padidinimas reikalingas šiems neįvykdytiems įsipareigojimams padengti: – gavėjų prašomiems tarpiniams ir galutiniams mokėjimams pagal dotacijų susitarimus, kurie buvo pasirašyti po 2007, 2008, 2009 ir 2010 m. surengtų kvietimų teikti paraiškas. Tai yra sutartiniai ir teisiniai įsipareigojimai (neįvykdytų įsipareigojimų dalis); – išankstinio finansavimo mokėjimams dėl neįvykdytų įsipareigojimų pagal jau pasirašytus (33 projektų) dotacijų susitarimus pagal kvietimą teikti paraiškas FP7-SEC-2011-1. Dotacijų susitarimų pagal šį kvietimą teikti paraiškas pasirašymo terminas – iki 2012 m. pabaigos; – išankstinio finansavimo mokėjimams pagal naujus dotacijų susitarimus, kurie bus pasirašyti pagal kvietimą teikti paraiškas FP7-SEC-2012-1. Dotacijos (7 projektams) turėtų būti skirtos iki 2012 m. pabaigos. 02 05 01 — Europos palydovinės navigacijos programos (EGNOS ir „Galileo“) (+4,9 mln. EUR) Prašomas padidinimas – 4,9 mln. EUR, kad Komisija galėtų vykdyti savo sutartinius įsipareigojimus (neįvykdytų įsipareigojimų mokėjimas) pagal įgaliojimo susitarimą, pasirašytą su Europos kosmoso agentūra (EKA). 17,2 mln. EUR sumą jau paprašyta skirti bendruoju perkėlimu. Mokėjimų asignavimai bus naudojami antram metiniam mokėjimui, dėl kurio susitarta su EKA, atlikti ir papildomiems viešiesiems pirkimams, kurių procedūros pradėtos 2011 m., finansuoti (8 papildomi palydovai, Ariane 5 pritaikymas ir mokesčiai). Tai yra teisiniai įsipareigojimai. 04 05 01 — Europos prisitaikymo prie globalizacijos fondas (EGF) (+17,7 mln. EUR) 50 mln. EUR mokėjimų asignavimai, įtraukti į 2012 m. biudžeto EGF eilutę, jau išnaudoti. Padidinimas reikalingas, kad būtų padengti mokėjimai pagal 5 paraiškas, dėl kurių pasiūlymas mobilizuoti EGF lėšas bus pateiktas spalio mėn. pabaigoje arba lapkričio mėn. pradžioje. Paraiškas pateikė Danija, Ispanija, Italija, Austrija, Rumunija ir Suomija. 08 02 01 — Bendradarbiavimas — Sveikatos priežiūra (+79,8 mln. EUR) Mokėjimų pagal šią biudžeto eilutę vykdymo lygis spalio mėn. viduryje buvo 97,1 %. Padidinimas reikalingas, kad būtų atlikti 9,8 mln. EUR vertės tarpiniai ir galutiniai mokėjimai, susiję su ankstesniais kvietimais teikti paraiškas (FP-7-Health-2007/2008/2009/2010). Bus atlikti mokėjimai pagal 40 projektų ir išvengta delspinigių už pavėluotą mokėjimą arba sumažinta tokia rizika. Papildoma 70 mln. EUR vertės suma susijusi su kvietimu teikti paraiškas FP-7 Health-2012-Innovation-1 2012. Šis kvietimas teikti paraiškas paskelbtas 2011 m. liepos mėn., paraiškų teikimo terminas (2 etapų procedūrai) – 2011 m. spalio 4 d. ir 2012 m. vasario 8 d. Atrinktiems projektams turi būti skirtas išankstinis finansavimas, kad būtų išvengta bet kokio vėlavimo įgyvendinant šiuos mokslinių tyrimų projektus. 08 04 01 — Bendradarbiavimas — Nanomokslai, nanotechnologijos, medžiagos ir naujos gamybos technologijos (+63,9 mln. EUR) Mokėjimų pagal šią eilutę vykdymo lygis spalio mėn. viduryje buvo 83,4 %. Prašomas padidinimas reikalingas tam, kad būtų atlikti tarpiniai ir galutiniai mokėjimai, susiję su 2009–2011 m. paskelbtais kvietimais teikti paraiškas. Mokėjimai bus atlikti pagal maždaug 35 dotacijų susitarimus; bus išvengta delspinigių už pavėluotą mokėjimą arba sumažinta tokia rizika. Taip pat turi būti atlikti išankstinio finansavimo mokėjimai, susiję su 2012 m. paskelbtais kvietimais teikti paraiškas (FP7-NMP-2012-LARGE, FP7-NMP-2012-SMALL ir FP7-NMP-2012-SME), kad būtų išvengta bet kokio vėlavimo įgyvendinant šiuos mokslinių tyrimų projektus. 08 06 01 — Bendradarbiavimas — Aplinka (įskaitant klimato kaitą) (+39,1 mln. EUR) Šis patikslinimas atliekamas dėl išankstinio finansavimo mokėjimų, susijusių su 2012 m. paskelbtais kvietimais teikti paraiškas, konkrečiai su dviejų etapų procedūros kvietimu teikti paraiškas FP7-ENV-2012-Two Stage Calls. Vertinimo ir derybų laikotarpiai buvo priderinti taip, kad būtų pasiekti 2012 m. nustatyti nauji tikslai (260 dienų nuo paskutinės kvietimo teikti paraiškas pateikimo dienos iki 75 % dotacijų susitarimų pasirašymo). Todėl bent 75 % dotacijų susitarimų, dėl kurių susitarta, turėtų būti pasirašyti iki spalio mėn. pabaigos, 95–100 % dotacijų susitarimų – iki metų pabaigos. Remiantis Finansiniu reglamentu, išankstinio finansavimo mokėjimai turėtų būti atlikti per 45 dienas nuo dotacijų susitarimo pasirašymo. Papildoma 39,1 mln. EUR suma reikalinga, kad būtų atlikti išankstinio finansavimo mokėjimai pagal maždaug 15 dotacijų susitarimų (iš 43 dotacijų susitarimų, dėl kurių susitarta pagal šį kvietimą teikti paraiškas). Padidinimas būtinas, kad būtų išvengta bet kokio vėlavimo įgyvendinant šiuos mokslinių tyrimų projektus. 08 10 01 — Idėjos (+30 mln. EUR) Prašomas padidinimas susijęs su išankstinio finansavimo mokėjimais pagal 2012 m. vykusius kvietimus teikti paraiškas (2012 m. dotacijos pažengusiems ir pradedantiesiems tyrėjams). Šių kvietimų teikti paraiškas vertinimo ir derybų laikotarpis buvo sutrumpintas. Šie papildomi asignavimai reikalingi maždaug 35–40 išankstinio finansavimo mokėjimų atlikti. Padidinimas būtinas, kad būtų išvengta bet kokio vėlavimo įgyvendinant šiuos mokslinių tyrimų projektus. 09 04 01 01 — Bendradarbiavimo mokslinių tyrimų informacinių ir ryšių technologijų srityje rėmimas (IRT – Bendradarbiavimas) (+30 mln. EUR) Dėl dabartinės pažangos vykstant deryboms dėl 7BP IRT bendradarbiavimo projektų pagal 8 kvietimą teikti paraiškas reikės atlikti daugiau nei iš pradžių numatyta išankstinio finansavimo mokėjimų projektams, kurie turi būti pradėti įgyvendinti 2012 m. rugsėjo–gruodžio mėn. Visų pirma iki metų pabaigos turėtų būti atliktas 231 išankstinio finansavimo mokėjimas, susijęs su 2012 m. kvietimais teikti paraiškas. Be to, iki metų pabaigos turi būti patenkinti 235 prašymai kompensuoti išlaidas, susiję su pagal ankstesnius kvietimus teikti paraiškas atrinktais projektais. Prašoma papildoma 30 mln. EUR suma yra mažiausia suma, kurios reikia įsipareigojimams trečiųjų šalių atžvilgiu įvykdyti. Mokėjimų pagal šią eilutę vykdymo lygis (70 %) turi būti vertinamas atsižvelgiant į tai, kad metų pabaigoje mokėjimų atliekama daugiau ir kad iki gruodžio mėn. pradžios bus išnaudoti likę šios eilutės mokėjimai. 15 02 22 — Mokymosi visą gyvenimą programa (+180 mln. EUR) Mokymosi visą gyvenimą programai skirtas biudžetas nėra pakankamas, kad iki metų pabaigos būtų patenkinti visi mokėjimų asignavimų poreikiai. Spalio mėn. viduryje mokėjimų pagal šią eilutę vykdymo lygis jau buvo 99,4 %. Šiuo metu nėra galimybių atlikti tarpinius mokėjimus (160,7 mln. EUR), kurie turi būti atlikti laikantis su nacionalinėmis agentūros sudarytų susitarimų sutartinių nuostatų. Papildoma 19,3 mln. EUR suma reikalinga, kad būtų atlikti išankstinio finansavimo, tarpiniai ir galutiniai mokėjimai pagal Švietimo, garso ir vaizdo bei kultūros vykdomosios įstaigos administruojamus atskirus projektus. 15 07 77 — „Žmonės“ (+102 mln. EUR) Padidinus lėšas, Mokslinių tyrimų vykdomoji įstaiga galės atlikti mokėjimus, kuriuos turi atlikti iki 2012 m. pabaigos. Spalio mėn. viduryje mokėjimų pagal šią eilutę vykdymo lygis jau buvo 84,9 %. Daugiau kaip 70 % prašomos sumos yra susiję su neįvykdytų įsipareigojimų, prisiimtų iki 2012 m., mokėjimais. Likusi suma bus panaudota išankstinio finansavimo mokėjimams pagal naujus dotacijų susitarimus, kurie turi būti pasirašyti pagal 2012 m. kvietimus teikti paraiškas ir pagal kuriuos dotacijos turi būti išmokėtos iki 2012 m. pabaigos. 3.2. 1b išlaidų kategorija. Sanglauda augimui ir užimtumui skatinti Iš viso 1b išlaidų kategorijai prašoma skirti papildomą 7 170,5 mln. EUR sumą, šias lėšas paskirstant keturiolikai biudžeto eilučių: Biudžeto eilutė || Kategorija || Mokėjimai (EUR) 04 02 01 || Europos socialinio fondo (ESF) užbaigimas — 1 tikslas (2000–2006 m.) || 189 000 000 04 02 02 || Specialiosios Šiaurės Airijos ir Airijos pasienio grafysčių taikos ir susitaikymo programos (2000–2006 m.) užbaigimas || 9 000 000 04 02 04 || Europos socialinio fondo (ESF) užbaigimas — 2 tikslas (2000–2006 m.) || 2 000 000 04 02 17 || Europos socialinis fondas (ESF) – Konvergencija || 1 837 000 000 04 02 19 || Europos socialinis fondas (ESF) – Regionų konkurencingumas ir užimtumas || 1 060 000 000 04 02 20 || Europos socialinis fondas (ESF) – Techninė pagalba veiklai (2007–2013 m.) || 3 500 000 13 03 01 || Europos regioninės plėtros fondo (ERPF) užbaigimas — 1 tikslas (2000–2006 m.) || 790 000 000 13 03 04 || Europos regioninės plėtros fondo (ERPF) užbaigimas — 2 tikslas (2000–2006 m.) || 80 000 000 13 03 13 || Bendrijos iniciatyvos INTERREG III užbaigimas (2000–2006 m.) || 50 000 000 13 03 16 || Europos regioninės plėtros fondas (ERPF) — Konvergencija || 1 400 000 000 13 03 19 || Europos regioninės plėtros fondas (ERPF) — Europos teritorinis bendradarbiavimas || 400 000 000 13 04 01 || Sanglaudos fondas — Ankstesnių projektų užbaigimas (iki 2007 m.) || 250 000 000 13 04 02 || Sanglaudos fondas || 1 100 000 000 Iš viso || 7 170 500 000 Kadangi užbaigiamos ankstesnio, t. y. 2000–2006 m., laikotarpio programos, Komisija yra pasirengus išmokėti daugelio programų galutinį likutį, tačiau atitinkami asignavimai įvairiose susijusiose biudžeto eilutėse arba yra visiškai išnaudoti, arba netrukus bus išnaudoti. Todėl būtina padidinti 2012 m. biudžeto mokėjimų asignavimus, nes atitinkami asignavimai 2013 m. biudžeto projekte nenumatyti. Dėl naujų 2007–2013 m. laikotarpio programų spalio 15 d. iš valstybių narių gauta daugiau mokėjimo paraiškų, nei gauta pernai tuo pačiu metu. Be to, Komisija iš 2012 m. biudžeto turėjo apmokėti praėjusių metų mokėjimo paraiškas, kurios galėjo būti apmokėtos 2011 m., jei būtų pakakę asignavimų. Kadangi turimi asignavimai yra tik šiek tiek didesni nei praėjusiais metais, siekiant vykdyti teisinius įsipareigojimus ir metų pabaigoje išvengti pernelyg didelio neapmokėtų mokėjimo paraiškų skaičiaus, kurį gali būti sunku administruoti 2013 m., mokėjimų asignavimus būtina padidinti. 04 02 01 — Europos socialinio fondo (ESF) užbaigimas — 1 tikslas (2000–2006 m.) (+189 mln. EUR) Jau spalio mėn. pradžioje šios eilutės mokėjimai buvo beveik visiškai panaudoti (99,8 % mokėjimų vykdymas). Vien neginčytinoms programų užbaigimo mokėjimų sumoms pagal išsamią užbaigimo dokumentų analizę išmokėti reikalinga papildoma suma. 04 02 02 — Specialiosios Šiaurės Airijos ir Airijos pasienio grafysčių taikos ir susitaikymo programos (2000–2006 m.) užbaigimas (+9 mln. EUR) Šiai eilutei būtini papildomi mokėjimų asignavimai, kad būtų galima iki metų pabaigos padengti šios programos užbaigimui būtinus mokėjimus. 2012 m. biudžete šiai eilutei nenumatyta jokių mokėjimų asignavimų. 04 02 04 — Europos socialinio fondo (ESF) užbaigimas — 2 tikslas (2000–2006 m.) (+2 mln. EUR) Spalio mėn. viduryje šios biudžeto eilutės asignavimai buvo beveik išnaudoti (likę mažiau nei 2 mln. EUR). Siekiant išmokėti dviejų programų, kurias rengiamasi užbaigti, likučius, asignavimus reikia padidinti 2 mln. EUR. 04 02 17 — Europos socialinis fondas (ESF) — Konvergencija (+1 837 mln. EUR) Šios eilutės apskaičiuotas mokėjimų poreikis padidintas, atsižvelgiant į paskutinę Komisijos atliktą mokėjimų vykdymo, susijusio su Europos socialiniu fondu, analizę. Spalio mėn. viduryje turimų asignavimų vykdymas siekė 96,3 %, tad poreikiui iki metų pabaigos patenkinti (kadangi visa eilutės suma bus netrukus panaudota) reikalingi papildomi mokėjimų asignavimai. Tuo pačiu metu pernai mokėjimų vykdymas siekė 74 % metų pabaigos rezultato. 04 02 19 — Europos socialinis fondas (ESF) — Regionų konkurencingumas ir užimtumas (+1 060 mln. EUR) Šios eilutės apskaičiuotas mokėjimų poreikis padidintas, atsižvelgiant į paskutinę Komisijos atliktą mokėjimų vykdymo, susijusio su Europos socialiniu fondu, analizę. Spalio mėn. pradžioje šios biudžeto eilutės asignavimai jau buvo visiškai išnaudoti, tad laukiant šios biudžeto eilutės asignavimų padidinimo mokėtinų mokėjimo prašymų apmokėjimas yra sustabdytas. Mokėtinus mokėjimo prašymus yra pateikusios 14 valstybių narių, visų pirma Vokietija ir Jungtinė Karalystė. 04 02 20 — Europos socialinis fondas (ESF) — Techninė pagalba veiklai (2007–2013 m.) (+3,5 mln. EUR) Spalio mėn. viduryje turimų šios eilutės asignavimų vykdymas siekė 99,6 %. Poreikiams iki metų pabaigos patenkinti būtini papildomi mokėjimų asignavimai. 13 03 01 — Europos regioninės plėtros fondo (ERPF) užbaigimas — 1 tikslas (2000–2006 m.) (+790 mln. EUR) Su šia biudžeto eilute susijusios veiklos programos užbaigiamos labai sparčiai. Spalio mėn. viduryje turimų asignavimų vykdymas siekė 95,7 %. Vien neginčytinoms programų užbaigimo mokėjimų sumoms pagal išsamią užbaigimo dokumentų analizę išmokėti reikalinga papildoma suma. 13 03 04 — Europos regioninės plėtros fondo (ERPF) užbaigimas — 2 tikslas (+80 mln. EUR) Spalio mėn. viduryje turimų asignavimų vykdymas pasiekė 94,2 %. Programos užbaigiamos labai sparčiai ir likusių mokėjimų asignavimų nepakaks likusiems poreikiams, susijusiems su neginčytinomis mokėjimų sumomis pagal išsamią užbaigimo dokumentų analizę, padengti. Todėl, siekiant toliau vykdyti šiuos užbaigimo mokėjimus, būtini papildomi mokėjimų asignavimai. 13 03 13 — Bendrijos iniciatyvos INTERREG III užbaigimas (2000–2006 m.) (+50 mln. EUR) Spalio mėn. viduryje šios eilutės mokėjimų asignavimai buvo visiškai išnaudoti. Vien neginčytinoms programų užbaigimo mokėjimų sumoms pagal išsamią užbaigimo dokumentų analizę išmokėti reikalinga papildoma suma. 13 03 16 — Europos regioninės plėtros fondas (ERPF) — Konvergencija (+1 400 mln. EUR) Šios eilutės apskaičiuotas mokėjimų poreikis padidintas, atsižvelgiant į paskutinę Komisijos atliktą mokėjimų vykdymo, susijusio su Europos regioninės plėtros fondu, analizę. Pagal šios analizės rezultatus mokėjimo prašymai, kuriuos iki metų pabaigos planuojama gauti iš valstybių narių, gerokai viršija turimus asignavimus. Didesnius nei planuota mokėjimų poreikius lemia ir tai, kad 2011 m. gauti mokėjimo prašymai galėjo būti išmokėti tik 2012 m. (šioje eilutėje apie 4,6 mlrd. EUR). Spalio mėn. viduryje šios eilutės mokėjimų vykdymas siekė 77,5 %, palyginti su 68,4 % vykdymo lygiu tuo pačiu metu pernai. 13 03 19 — Europos regioninės plėtros fondas (ERPF) — Europos teritorinis bendradarbiavimas (+400 mln. EUR) Spalio mėn. pradžioje turimų šios eilutės asignavimų vykdymas jau pasiekė 99,7 %. Tuo pačiu metu pernai mokėjimų vykdymas siekė 60 % metų pabaigos rezultato. Numatomiems mokėjimo prašymams, kuriuos pateiks valstybės narės, padengti reikalingi papildomi asignavimai. 13 04 01 — Sanglaudos fondas — Ankstesnių projektų užbaigimas (iki 2007 m.) (+250 mln. EUR) Didesnius, nei planuota, mokėjimų poreikius daugiausia lemia šiemet vykstantis spartus Sanglaudos fondo projektų užbaigimas, be to, remiantis prognozėmis, tokia tendencija bus stebima ir toliau. Spalio mėn. viduryje turimų šios eilutės mokėjimų asignavimų vykdymas siekė 92,9 %, palyginti su tik 52 % vykdymo lygiu tuo pačiu metu pernai. 13 04 02 — Sanglaudos fondas (+1 100 mln. EUR) Šios eilutės apskaičiuotas mokėjimų poreikis padidintas, atsižvelgiant į paskutinę Komisijos atliktą mokėjimų vykdymo, susijusio su Sanglaudos fondu, analizę. Pagal šios analizės rezultatus mokėjimo prašymai, kuriuos planuojama gauti iš valstybių narių, gerokai viršija turimus asignavimus. Spalio mėn. viduryje šios eilutės mokėjimų asignavimų vykdymas siekė 76,2 %, o tai smarkiai viršija praėjusių metų tuo pačiu metu pasiektą lygį (48 %), be to, planuojama gauti daugiau mokėjimo paraiškų. 3.3. 2 išlaidų kategorija. Gamtos išteklių išsaugojimas ir valdymas Iš viso 2 išlaidų kategorijai prašoma skirti papildomą 1 169 mln. EUR sumą, šias lėšas paskirstant trims biudžeto eilutėms: Biudžeto eilutė || Kategorija || Mokėjimai (EUR) 05 04 02 01 || Europos žemės ūkio orientavimo ir garantijų fondo Orientavimo skyriaus užbaigimas – 1 tikslo regionai (2000–2006 m.) || 111 000 000 05 04 05 01 || Kaimo plėtros programos || 1 041 000 000 17 04 01 01 || Gyvūnų ligų likvidavimo ir stebėsenos programos ir gyvūnų fizinės būklės, galinčios dėl išorinių veiksmų kelti pavojų visuomenės sveikatai, stebėsena — Naujos priemonės || 17 000 000 Iš viso || 1 169 000 000 05 04 02 01 — Europos žemės ūkio orientavimo ir garantijų fondo Orientavimo skyriaus užbaigimas – 1 tikslo regionai (2000–2006 m.) (+111 mln. EUR) Turimų mokėjimų asignavimų nepakaks visiems 2012 m. numatytiems užbaigimo mokėjimams įvykdyti. Tokia situacija susidarė dėl 2012 m. užbaigiamų svarbių programų, visų pirma Ispanijoje, Italijoje ir Portugalijoje, kurių užbaigimo procesas yra smarkiai priartėjęs prie pabaigos. 05 04 05 01 — Kaimo plėtros programos (+1 041 mln. EUR) Galutiniai mokėjimai iš 2012 m. biudžeto pagal kaimo plėtros programas yra susiję su valstybių narių trečio ketvirčio išlaidų deklaracijomis, kurios turi būti perduotos Komisijai ne vėliau kaip lapkričio 10 d. Remiantis patikslintomis prognozėmis, kurias atlikti valstybių narių paprašė Komisija ir kurios gautos iki rugsėjo pradžios, matyti, kad mokėjimų asignavimų 2007–2013 m. Kaimo plėtros programų poreikiams nepakaks. Tačiau pastaraisiais metais prognozės paprastai smarkiai viršija deklaracijų sumas (2011 m. – 11 %). Todėl Komisija elgiasi apdairiai ir prašo papildomų mokėjimų asignavimų, 15 % sumažinusi šių patikslintų prognozių sumas. Tai reikštų, kad trečio ketvirčio išlaidų deklaracijos bus tokio paties dydžio kaip praėjusiais metais. Komisija atidžiai stebės gautas trečio ketvirčio išlaidų deklaracijas ir informuos biudžeto valdymo instituciją apie visus papildomų mokėjimų asignavimų poreikio pokyčius. 17 04 01 01 — Gyvūnų ligų likvidavimo ir stebėsenos programos ir gyvūnų fizinės būklės, galinčios dėl išorinių veiksmų kelti pavojų visuomenės sveikatai, stebėsena — Naujos priemonės (+17 mln. EUR) Papildomų asignavimų reikia, siekiant padengti neapmokėtus įsipareigojimus valstybėms narėms pagal 2010 m. ir ankstesnių metų gyvūnų ligų likvidavimo programas, taip pat pagal 2011 m. programų, kurių bendro finansavimo procentinis dydis buvo didesnis, įgyvendinimo įsipareigojimus. Siekiant visiškai kompensuoti valstybėms narėms už išankstinį programų finansavimą, reikia 17 mln. EUR. Tačiau dėl palankios gyvūnų sveikatos padėties 2012 m. visi būtini įsipareigojimai jau įvykdyti, taigi 2012 m. likusių įsipareigojimams skirtų asignavimų neprireiks (žr. 4 skirsnį). 3.4. 3a išlaidų kategorija. Laisvė, saugumas ir teisingumas Iš viso 3a išlaidų kategorijai prašoma skirti papildomą 10 mln. EUR sumą, šias lėšas skiriant vienai biudžeto eilutei: Biudžeto eilutė || Kategorija || Mokėjimai (EUR) 18 02 09 || Europos grąžinimo fondas || 10 000 000 Iš viso || 10 000 000 18 02 09 — Europos grąžinimo fondas (+10 mln. EUR) Europos grąžinimo fondui 2012 m. skirtų mokėjimų asignavimų nepakanka padengti 2012 m. metinių programų pirmoms išankstinio finansavimo sumoms, kaip nustatyta teisės aktuose, kuriuose numatyta, kad 50 % susijusių įsipareigojimų išankstinis finansavimas yra automatiškai padengiamas, priėmus nacionalines metines programas. Todėl prašoma asignavimus padidinti 10 mln. EUR, kad būtų galima valstybėms narėms išmokėti likusias pirmas išankstinio finansavimo sumas. 3.5. 4 išlaidų kategorija. ES kaip pasaulinio masto veikėja Iš viso 4 išlaidų kategorijai prašoma skirti papildomą 67,1 mln. EUR sumą, šias lėšas paskirstant keturioms biudžeto eilutėms: Biudžeto eilutė || Išlaidų kategorija || Mokėjimai (EUR) 19 08 01 03 || Finansinis bendradarbiavimas su Rytų Europa pagal Europos kaimynystės ir partnerystės politiką || 12 000 000 21 05 01 01 || Sveikata || 14 400 000 23 02 01 || Humanitarinė pagalba || 23 687 548 23 02 02 || Pagalba maistu || 17 000 000 Iš viso || 67 087 548 19 08 01 03 — Finansinis bendradarbiavimas su Rytų Europa pagal Europos kaimynystės ir partnerystės politiką (+12 mln. EUR) Po metų viduryje atliktos vertinimo peržiūros patikslinus ir atnaujinus 2012 m. mokėjimų poreikius paaiškėjo, kad reikia dar 83 mln. EUR mokėjimų asignavimų. Dauguma šių poreikių bus patenkinti atlikus vidinį perskirstymą, tačiau dar reikia padengti 12 mln. EUR trūkumą. Per pastaruosius trejus biudžetinius metus šio biudžeto punkto vykdymo lygis kiekvienais metais buvo 100 % arba beveik 100 %. Tai eilutė, pagal kurią dėl dviejų struktūrinių priežasčių metų pabaigoje atliekama daugiau mokėjimų. Pirma priežastis – Metinio veiksmų plano proceso pobūdis: per pirmąjį kiekvienų metų pusmetį daugiausia dėmesio skiriama įsipareigojimams. Antra priežastis – didelių mokėjimų rytinėse kaimyninėse šalyse pobūdis: daugiausia tai paramos biudžetui dalys ir išankstinio finansavimo mokėjimai, skirti investicinėms priemonėms (pvz., Kaimynystės investicinei priemonei ir FEMIP – Europos ir Viduržemio jūros regiono valstybių investicijų ir partnerystės programai). Tokios rūšies mokėjimas gana nuspėjamas ir paprastai atliekamas metų pabaigoje. 21 05 01 01 — Sveikata (+14,4 mln. EUR) Mokėjimų pagal šią biudžeto eilutę vykdymo lygis spalio mėn. pradžioje pasiekė 100 %. Iš viso papildomai reikia 29 mln. EUR; 14,6 mln. EUR poreikį būtų galima patenkinti atliekant bendrąjį perkėlimą. Likusių 14,4 mln. EUR prašoma dabar šiame taisomajame biudžete. Pagal šią biudžeto eilutę šiuo metu sudarytos 128 dotacijų sutartys ir 13 susitarimų dėl įnašo su tarptautinėmis organizacijomis. Dėl mokėjimo prašymų, susijusių su 2011 m. pabaigoje ir 2012 m. pradžioje pasirašytomis sutartimis, mokėjimų asignavimų poreikis yra didesnis, nei prognozuota iš pradžių. Reikėtų pabrėžti, kad: – per atrankos procedūrą sutartys pagal kvietimus teikti paraiškas dėl nevalstybinių subjektų pajėgumo stiprinimo ŽIV/AIDS prevencijos, gydymo ir priežiūros srityje pagal Europos kaimynystės ir partnerystės priemonę buvo pasirašytos tik 2011 m. gruodžio mėn. pabaigoje, todėl pirmieji mokėjimai pagal šias sutartis buvo atlikti ne 2011 m., o 2012 m.; – ne visi pirmieji mokėjimai, kuriuos reikėjo atlikti pagal 2011 m. susitarimą dėl įnašo su Jungtinių Tautų gyventojų fondu (UNFPA), buvo atlikti 2011 m., todėl likutį reikia sumokėti iš 2012 m. asignavimų. Kai buvo pateiktas 2012 m. biudžeto projektas (2011 m. balandžio mėn.), 2012 m. Metinė veiksmų programa dar tik buvo pradėta rengti, ir visi mokėjimų poreikiai dar nebuvo galutinai apibrėžti; – galutinis mokėjimas Pasaulinei vakcinų ir imunizacijos sąjungai, kurį iš pradžių planuota atlikti 2013 m., bus atliktas 2012 m., nes projektas buvo baigtas anksčiau, nei prognozuota. 23 02 01 — Humanitarinė pagalba (+23,7 mln. EUR) Biudžeto valdymo institucijų patvirtintas pradinis humanitarinės pagalbos biudžeto eilutės mokėjimų asignavimų biudžetas buvo 35 mln. EUR mažesnis nei įsipareigojimų asignavimų suma. Būtini 2012 m. mokėjimų asignavimai beveik lygūs įsipareigojimams, o pagal naujausius duomenis neįvykdytų įsipareigojimų suma (2010–2011 m.), kurią dar reikia sumokėti, siekia 159 mln. EUR. Mokėjimų pagal šią biudžeto eilutę vykdymo lygis spalio mėn. viduryje buvo 99,0 %. Be to, humanitarinės pagalbos biudžeto eilutė papildyta 150 mln. EUR vertės įsipareigojimų asignavimais, skirtais humanitarinėms krizėms Sudane, Pietų Sudane, Jemene, Sirijoje, Somalio pusiasalyje ir Pakistane įveikti. Šie asignavimai padidinti naudojant Neatidėliotinos pagalbos rezervą ir perskirsčius 4 kategorijos asignavimus. Atitinkamas mokėjimų asignavimų padidinimas sudarė tik 58 % įsipareigojimų sumos, nors humanitarinių operacijų pradžioje Komisija atlieka 80 % sumos išankstinio finansavimo mokėjimą. Todėl Komisija perkėlimo prašymuose biudžeto valdymo institucijoms specialiai paminėjo, kad vėliau šiais metais bus prašoma papildomų mokėjimų asignavimų. Iš viso reikia 88 mln. EUR; 64,3 mln. EUR sumą jau paprašyta skirti bendruoju perkėlimu. 23 02 02 — Pagalba maistu (+17 mln. EUR) Biudžeto valdymo institucijos patvirtintas pradinis pagalbos maistu biudžeto eilutės mokėjimų asignavimų biudžetas buvo 21 mln. EUR mažesnis nei įsipareigojimų asignavimų suma. Būtini 2012 m. mokėjimų asignavimai beveik lygūs įsipareigojimams, o pagal naujausius duomenis neįvykdytų įsipareigojimų suma (2010–2011 m.), kurią dar reikia sumokėti, siekia 63 mln. EUR. Iki spalio mėn. pradžios mokėjimų pagal šią biudžeto eilutę vykdymo lygis pasiekė 100 %. Pagalbos maistu biudžeto eilutė papildyta 90 mln. EUR vertės įsipareigojimų asignavimais, skirtais humanitarinėms krizėms Sahelyje, Sudane ir Pietų Sudane ir maisto krizei Somalio pusiasalyje įveikti. Šie asignavimai padidinti naudojant Neatidėliotinos pagalbos rezervą ir perskirsčius 4 kategorijos asignavimus. Atitinkamas mokėjimų asignavimų padidinimas sudarė tik 19 % įsipareigojimų sumos, nors humanitarinių operacijų pradžioje Komisija atlieka 80 % sumos išankstinio finansavimo mokėjimą. Todėl Komisija perkėlimo prašymuose biudžeto valdymo institucijai jau paminėjo, kad vėliau šiais metais gali reikėti papildomų mokėjimų asignavimų. Iš viso reikia 51 mln. EUR; 34 mln. EUR sumą jau paprašyta skirti bendruoju perkėlimu. 4. Įsipareigojimų ir mokėjimų asignavimų mažinimas Komisija nustatė, kad dalis pagal tam tikrus biudžeto punktus turimų įsipareigojimų asignavimų iki metų pabaigos nebus panaudota, todėl siūlo atitinkamai sumažinti biudžete numatytus įsipareigojimų asignavimus. Tam tikrais atvejais taip pat turima atitinkama mokėjimų asignavimų suma – ji perskirstoma šiame taisomajame biudžete. Iš viso įsipareigojimų asignavimai sumažinami 133,4 mln. EUR suma, o mokėjimų asignavimai – 47,4 mln. EUR suma. Visas sąrašas pagal išlaidų kategorijas pateikiamas toliau: Biudžeto eilutė || Išlaidų kategorija || Įsipareigojimai EUR || Mokėjimai EUR || Pagrindimas 09 02 04 01 || Europos elektroninių ryšių reguliavimo institucija (BEREC) — Biuras — Įnašas pagal 1 ir 2 antraštines dalis || −1 102 937 || || 2012 m. rugpjūčio 19 d. BEREC biuro valdymo komitetas patvirtino pataisytą agentūros biudžetą. Siūlomas įsipareigojimų asignavimų sumažinimas atitinka skirtumą tarp 2012 m. biudžete patvirtintos ES subsidijos agentūrai ir pataisyto BEREC biuro biudžeto. 26 02 01 || Viešųjų tiekimo, rangos ir paslaugų sutarčių sudarymo ir paskelbimo tvarka || −1 600 000 || || Priešingai pradinei prognozei, per pirmus tris 2012 m. ketvirčius labai sumažėjo institucijų skelbimų ir kitų rūšių viešų pranešimų. Be to, 2012 m. gruodžio mėn. įsigalios nauja gamybos sutartis, kurios kainos mažesnės. Dėl visų šių veiksnių susidaro įsipareigojimų asignavimų perteklius. 29 02 03 || 2008–2012 m. Sąjungos statistikos programa || −5 000 000 || || 2011 m. birželio mėn. Komisija priėmė Reglamento dėl ES saugumo tyrimo pasiūlymą, jį šiuo metu nagrinėja Taryba ir Parlamentas. Pagal Komisijos pasiūlymą ES saugumo tyrimą (SASU) valstybės narės turėtų atlikti 2013 m. Eurostatas skyrė būtinas biudžeto lėšas 2012 m., kad saugumo tyrimą būtų galima atlikti iš karto po to, kai bus priimtas reglamentas. Per teisėkūros procesą paaiškėjo, kad susitarimui pasiekti Europos teisės aktų leidėjams reikia daugiau laiko ir teisės aktą numatoma priimti 2013 m., t. y. metais vėliau, nei iš pradžių planuota. Iš pradžių šiam projektui buvo skirta 6 mln. EUR suma, iš jos 5 mln. EUR suma nebus panaudota, todėl ją galima perskirstyti. Iš viso pagal 1a išlaidų kategoriją || −7 702 937 || 0 || 05 04 05 02 || EŽŪFKP techninė pagalba || −13 000 000 || || Numatoma panaudoti ne visus turimus įsipareigojimų asignavimus, todėl susidaro 13 mln. EUR perteklius. Į nepakankamą šios eilutės asignavimų panaudojimą 2012 m. jau atsižvelgta 2013 m. biudžeto projekte. 11 03 01 || Tarptautiniai susitarimai žuvininkystės srityje || −49 606 || −76 191 || Prisiėmus visus būtinus įsipareigojimus, susijusius su 2012 m. galiojančiais tarptautiniais susitarimais žuvininkystės srityje, ir sumokėjus tam tikras neįvykdytų įsipareigojimų sumas (parama sektoriams pagal Madagaskaro ir Kiribačio susitarimus ir už 2010 m. Gvinėjos Respublikai mokėtina kompensacija), tam tikrų asignavimų nebereikia. 11 03 02 || Įmokos tarptautinėms organizacijoms || −798 015 || || Šiais metais nereikės mokėti metinės finansinės įmokos dviem regioninėms organizacijoms, nes šių organizacijų mandatas įsigalioja vėliau. Be to, dėl valiutų kurso svyravimų sumažėjo išlaidos. 11 03 04 || Europos Sąjungos finansinės įmokos institucijoms, įsteigtoms remiantis 1982 m. Jungtinių Tautų jūrų teisės konvencija || −33 234 || −22 877 || Metinė finansinė įmoka buvo mažesnė, nei numatyta iš pradžių. 11 06 11 || Europos žuvininkystės fondas (EŽF) — Techninė pagalba veiklai || −477 119 || || Parama veiksmams, kurių imtasi 2012 m., yra mažesnė, nei numatyta iš pradžių. 11 07 02 || Žuvininkystės išteklių valdymo parama (mokslinio konsultavimo gerinimas) || −240 000 || || Asignavimai 2012 m. nereikalingi, nes vėluojama galutinai sudaryti pagrindų susitarimą dėl mokslinio konsultavimo. 17 04 01 01 || Gyvūnų ligų likvidavimo ir stebėsenos programos ir gyvūnų fizinės būklės, galinčios dėl išorinių veiksmų kelti pavojų visuomenės sveikatai, stebėsena — Naujos priemonės || −57 640 000 || || Dėl palankios padėties gyvūnų sveikatos srityje 2012 m. jau prisiimti visi būtini įsipareigojimai, todėl likusių įsipareigojimų asignavimų 2012 m. nebereikės. 17 04 03 01 || Neatidėliotinos pagalbos fondas, skirtas veterinarinėms priemonėms ir kitų grėsmę visuomenės sveikatai keliančių gyvūnų ligų atvejams – Naujos priemonės || −4 400 000 || || Dėl palankios padėties gyvūnų sveikatos srityje 2012 m. iš Neatidėliotinos pagalbos fondo bus prašoma tik pusės lėšų, numatytų metų pradžioje. Mokėjimų padidinimas 17 mln. EUR paaiškintas 3 skirsnyje. 17 04 07 01 || Pašarų ir maisto sauga bei su tuo susijusi veikla — Naujos priemonės || −3 380 000 || || Šiais metais bus finansuojama mažiau veiksmų, nei planuota iš pradžių. Iš viso pagal 2 išlaidų kategoriją || −80 017 976 || −99 068 || 09 02 05 || Kitos garso ir vaizdo bei žiniasklaidos sektoriaus priemonės || −40 741 || || Įsipareigojimų asignavimus pasiūlyta sumažinti dėl to, kad atšaukta viešųjų pirkimų procedūra dėl interneto turinio teikėjų verslo modelių tyrimo (SMART2012/0030), nes panašią procedūrą jau vykdo kita Komisijos tarnyba. Iš viso pagal 3b išlaidų kategoriją || −40 741 || 0 || 40 02 41 || Diferencijuotieji asignavimai — Tarptautiniai susitarimai žuvininkystės srityje (rezervas) || −45 652 520 || −47 252 520 || Tam tikri susitarimai, dėl kurių šiuo metu vyksta derybos, iki metų pabaigos nebus sudaryti (susitarimai su Maroku, Gabonu, Saliamono Salomis, Bisau Gvinėja). Todėl šiam tikslui skirti į rezervą įrašyti asignavimai 2012 m. nebus panaudoti. Visi rezervai finansinėms intervencijoms || −45 652 520 || −47 252 520 || BENDRA SUMA || −133 414 172 || −47 351 588 || 5. Suvestinė lentelė pagal finansinės programos išlaidų kategorijas Finansinė programa Išlaidų kategorija, išlaidų subkategorija || 2012 m. finansinė programa || 2012 m. biudžetas (įskaitant TB Nr. 1–3/2012 ir TBP Nr. 4–5/2012) || TBP Nr. 6/2011 || 2012 m. biudžetas (įskaitant TB Nr. 1–3/2012 ir TBP Nr. 4–6/2012) ĮA || MA || ĮA || MA || ĮA || MA || ĮA || MA 1. TVARUS AUGIMAS || || || || || || || || 1a. Konkurencingumas augimui ir užimtumui skatinti || 14 853 000 000 || || 15 403 000 000 || 11 482 916 106 || −7 702 937 || 625 316 535 || 15 395 297 063 || 12 108 232 641 Marža || || || −50 000 000 || || || || −42 297 063 || 1b. Sanglauda augimui ir užimtumui || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 Marža || || || 8 423 859 || || || || 8 423 859 || Iš viso || 67 614 000 000 || || 68 155 576 141 || 55 318 662 427 || −7 702 937 || 7 795 816 535 || 68 147 873 204 || 63 114 478 962 Marža[12] || || || −41 576 141 || || || || −33 873 204 || 2. GAMTOS IŠTEKLIŲ IŠSAUGOJIMAS IR VALDYMAS || || || || || || || || Iš jų su rinka susijusios išlaidos ir tiesioginės išmokos || 48 093 000 000 || || 43 969 637 305 || 43 875 978 049 || −65 420 000 || 17 000 000 || 43 904 217 305 || 43 892 978 049 Iš viso || 60 810 000 000 || || 59 975 774 185 || 57 034 220 262 || −125 670 494 || 1 121 648 412 || 59 850 103 691 || 58 155 868 674 Marža || || || 834 225 815 || || || || 959 896 309 || 3. PILIETYBĖ, LAISVĖ, SAUGUMAS IR TEISINGUMAS || || || || || || || || 3a. Laisvė, saugumas ir teisingumas || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 Marža || || || 38 193 440 || || || || 38 193 440 || 3b. Pilietybė || 699 000 000 || || 1 385 690 821 || 1 336 954 221 || −40 741 || || 1 385 650 080 || 1 336 954 221 Marža || || || 1 563 220 || || || || 1 603 961 || Iš viso || 2 105 000 000 || || 2 753 497 381 || 2 172 532 099 || −40 741 || 10 000 000 || 2 753 456 640 || 2 182 532 099 Marža[13] || || || 39 756 660 || || || || 39 797 401 || 4. ES KAIP PASAULINIO MASTO VEIKĖJA || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 Marža[14] || || || −150 000 000 || || || || −150 000 000 || 5. ADMINISTRAVIMAS || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Marža[15] || || || 327 358 004 || || || || 327 358 004 || IŠ VISO || 148 049 000 000 || 141 360 000 000 || 148 570 426 703 || 129 758 235 307 || −133 414 172 || 8 994 552 495 || 148 437 012 531 || 138 752 787 802 Marža || || || 1 209 764 338 || 12 445 957 052 || || || 1 43 178 510 || 3 451 404 557 [1] OL L 248, 2002 9 16, p. 1. [2] OL L 56, 2012 2 29, p. 1. [3] OL L 184, 2012 7 13, p. 1. [4] OL L 214, 2012 8 10, p. 1. [5] OL L 221, 2012 8 17, p. 1. [6] COM(2012) 340. [7] COM(2012) 536. [8] OL L 130, 2000 5 31, p. 1. [9] Likučiai ir likučių patikslinimai dėl ankstesnių finansinių metų PVM, atsirandantys taikant Reglamento (EB, Euratomas) Nr. 1150/2000 10 straipsnio 4, 5 ir 8 dalis. [10] Likučiai ir likučių patikslinimai dėl ankstesnių finansinių metų bendrų nacionalinių pajamų / produkto, atsirandantys taikant Reglamento (EB, Euratomas) Nr. 1150/2000 10 straipsnio 6–8 dalis. [11] Muitų mokesčiai ir kiti mokesčiai, nurodyti Sprendimo 2007/436/EB 2 straipsnio 1 dalies a punkte. [12] Skaičiuojant 1a išlaidų kategorijos maržą (500 mln. EUR), į Europos prisitaikymo prie globalizacijos padarinių fondą (EGF) neatsižvelgta. Viršutinę ribą viršijanti 50 mln. EUR suma padengiama panaudojant lankstumo priemonę. [13] Europos Sąjungos solidarumo fondo (ESSF) suma įtraukiama viršijant atitinkamas išlaidų kategorijas, kaip numatyta 2006 m. gegužės 17 d. Tarpinstituciniame susitarime (OL C 139, 2006 6 14). [14] Skaičiuojant 2012 m. 4 išlaidų kategorijos maržą, neatsižvelgta į asignavimus, susijusius su Neatidėliotinos pagalbos rezervu (258,9 mln. EUR). Viršutinę ribą viršijanti 150 mln. EUR suma padengiama panaudojant lankstumo priemonę. [15] Skaičiuojant 5 išlaidų kategorijos maržą iki viršutinės ribos, atsižvelgiama į 2007–2013 m. finansinės programos 1 išnašą – 84 mln. EUR darbuotojų įnašų į pensijų sistemą.